बीबी खेम कौर ढिल्लों
महारानी खेम कौर ढ़िल्लों (पंजाबी ਬੀਬੀ ਖੇਮ ਕੌਰ ਢਿੱਲੋਂ) सिख रानी थी जो सिख साम्राज्य के दूसरे महाराजा महाराजा खड़क सिंह की दूसरी पत्नी थीं। वो जोध सिंह कलालवाला की पुत्री एवं साहिब सिंह ढ़िल्लों की पोत्री थी। जुलाई 1815 में उनका विवाह सिख साम्राज्य के संस्थापक महाराजा रणजीत सिंह एवं उनकी पटरानी दातार कौर के बड़े पुत्र खड़क सिंह के साथ हुआ। उन्होंने अपने भाइयों गुर्दित सिंह एवं चंदा सिंह के साथ 1848 के विद्रोह में खालसा सेना का सहयोग किया था। वर्ष 1849 में द्वितीय आंग्ल-सिख युद्ध में उनके योगदान के कारण उनकी जागीर को पर्याप्त रूप से छोटा कर दिया क्योंकि उन्हें ब्रितानी विरोधी माना गया।